[{"text_idx": "#000007", "text": "Jam antau\u0306 la fino de c\u0302i tiu monato okazos la 3-a Virtuala Kongreso de Universala Esperanto-Asocio (UEA). La Virtuala Kongreso (VK) okazos de la 24-a g\u0302is la 27-a de novembro 2022. Individuaj membroj de UEA kaj TEJO en 2022 rajtos alig\u0302i senpage g\u0302is la 18-a de novembro."}, {"text_idx": "#000008", "text": "Se vi ne jam estas membro de UEA por 2022, eblas samtempe alig\u0302i al UEA kaj al la Virtuala Kongreso por g\u0302ui la senpagan alig\u0302on. Sed rapidu! Ne restas multe da tempo!"}, {"text_idx": "#000009", "text": "Samtempe kun la VK de UEA, okazos ankau\u0306 Retoso 2022, la reta kunveno de TEJO, Tutmonda Esperantista Junulara Organizo. La VK kaj Retoso okazas kune, tiel ke la alig\u0302intoj povos senbare g\u0302ui la programojn de ambau\u0306 eventoj."}, {"text_idx": "#000010", "text": "La 3-a VK sekvas la du sukcesajn Virtualajn Kongresojn de UEA en 2020 kaj 2021. Se ankau\u0306 la 3-a VK sukcesos, tio eble farig\u0302os konstanta arang\u0302o, suplemente al la c\u0302iujara Universala Kongreso."}, {"text_idx": "#000011", "text": "La 3-a VK traktos denove la temon de la 107-a Universala Kongreso (UK), okazinta en Montrealo: \"Lingvo, vivo, tero: Jardeko de Indig\u0302enaj Lingvoj\u201d. Kial okazigi la VK-n tiel proksime al la jar-fino? Unu el la celoj estas doni al la temo de la UK pli da atento ankau\u0306 poste dum la jaro. Tial la 3-a VK donos specialan atenton al indig\u0302enaj lingvoj, kun prelegoj kaj kursetoj."}, {"text_idx": "#000012", "text": "Samtempe dum la VK eblos rerigardi al la gravaj okazaj\u0302oj de la jaro. En 2022 estis interalie la 135-jarig\u0302o de Hector Hodler, la fondinto de UEA; la 100-jarig\u0302o de la Esperanta radio; la 80-jarig\u0302o de la morto de Lidia (Lidja) Zamenhof, la filino de Zamenhof; kaj la 70-jarig\u0302o de la Centro por Esploro kaj Dokumentado pri Mondaj Lingvaj Problemoj (CED). Aldone al tiuj rememoroj estos ankau\u0306 ric\u0302a scienca, faka kaj kultura programo, kun spaco por eldonistoj, verkistoj kaj artistoj."}, {"text_idx": "#000013", "text": "Krom rigardo al la aktuala jaro, la VK ankau\u0306 estos loko por prezenti novaj\u0302ojn. Oni montros la laborprogresojn pri la 108-a UK en Torino en 2023 kaj pri g\u0302iaj diversaj programeroj: interalie pri la kultura programo, konferenco pri Esperantaj studoj (Esperantologio), scienca programo ktp. Okazos ankau\u0306 la virtuala Movada Foiro, kiam la naciaj Esperanto-asocioj, fakaj asocioj kaj la komisionoj de UEA prezentos sian agadon. Ankau\u0306 Retoso 2022 proponos ric\u0302an programon allogan al gejunuloj de c\u0302iuj ag\u0302oj."}, {"text_idx": "#000014", "text": "Alig\u0302u tuj al la 3-a VK kaj Retoso 2022! La alig\u0302o estas senpaga por individuaj membroj de UEA kaj TEJO en 2022 (por tiuj, kiuj alig\u0302os g\u0302is la 18-a de novembro). Se vi ankorau\u0306 ne estas individua membro por 2022, eblas samtempe alig\u0302i al UEA kaj al la VK por g\u0302ui la senpagan alig\u0302on."}, {"text_idx": "#000015", "text": "Okazigi virtualan kongreson havas kostojn, do donacoj estos bonvenaj. C\u0302iu, kiu donacos almenau\u0306 50 eu\u0306rojn, aperos kiel Subtenanto de VK. Ni atendas vian alig\u0302on!"}, {"text_idx": "#000016", "text": "al-done: donante plian aferon al tio, kio jam ekzistas.\nalig\u0302i: aldonig\u0302i, almetig\u0302i, membrig\u0302i, apartenig\u0302i al, ig\u0302i partoprenanto en io.\nbon-vena: akceptata kun kora kontenteco.\nel-doni: produkti kaj publikigi verkon.\neu\u0306ro (\u20ac): la mon-unuo uzata en multaj eu\u0306ropaj landoj."}, {"text_idx": "#000018", "text": "Afis\u0302ita 24an de novembro, 2022"}, {"text_idx": "#000019", "text": "C\u0302u vi c\u0302eestas la Virtualan Kongreson (VK)? Se jes, nepre vizitu unu el la du kunvenoj de uea.facila!"}, {"text_idx": "#000021", "text": "Ni aperos dimanc\u0302on (la 27an de novembro) dum la Movada Foiro je 11.00-11.55 UTC."}, {"text_idx": "#000023", "text": "Mi esperas renkonti vin dum unu el la du kunvenoj!"}, {"text_idx": "#000025", "text": "Algluita kiel ric\u0302a teksto. Alglui plat-tekste"}, {"text_idx": "#000026", "text": "Estas permesate nur 75 emog\u0302ioj."}, {"text_idx": "#000030", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]